‘খুনটা আমিই করছি।’ ঠান্ডা গলায় বলে বকুল। আমরা চমকে তাকাই। আমি দেখি – মেয়েটির চোখের একটি পাতাও কাঁপছে না। সে বলতে থাকে – ‘আমার আইএ পরীক্ষার আগে বাড়িতে গিয়া তুইলা নিয়া যায় শিহাব সরকার। রীতিমতো গু-ামি। বলে কিনা… ভালোবাসি। আমিও আর উপায় না দেখে ভাবলাম, এইটাই ভালো। বিয়ে তো হবে! আমাদের বিয়ে হলো। আমি মাইনা নেওয়ার চেষ্টা করতেছিলাম। আমার নিজের ঘর হইছে বইলা ভাবছি। আমি সেইটাই আঁকড়ায়ে বাঁচতে চাইছি। তারপর দেখি, একটা জেলখানায় আমারে বন্দি করলো। পড়ালেখা না, কারো সঙ্গে কথাবার্তা না; আমার বাপ-মার সঙ্গে দেখাশোনা না পর্যন্ত! তার মা-মরা দুই ছেলেমেয়েকে মানুষ করা আর যখন-তখন তার হাতে চড়-থাপ্পড় খাওয়া আমার কাজ হয়ে দাঁড়ালো!’